钦定古今图书集成/明伦汇编/官常典/第413卷 > 史赵
## 钦定古今图书集成/明伦汇编/官常典/第413卷 > 史赵

按《左传》昭公八年：秋九月，楚公子弃疾帅师奉孙吴
围陈，宋戴恶会之。冬十一月壬午，灭陈舆嬖，袁克杀
马毁玉以葬。楚人将杀之，请寘之，既又请私，私于幄，
加绖于颡而逃。使穿封戍为陈公曰：“城麇之役，不谄
侍饮酒于王。王曰：‘城麇之役，女知寡人之及此，女其
辟寡人乎’？对曰：‘若知君之及此，臣必致死礼以息楚’”
国。晋侯问于史赵曰：“陈其遂亡乎？”对曰：“未也。”公曰：“何
故？”对曰：“陈，颛顼之族也，岁在鹑火，是以卒灭，陈将如
之。今在析木之津，犹将复由。且陈氏得政于齐，而后
陈卒亡。自幕至于瞽，瞍无违命。舜重之以明德，寘德
于遂，遂世守之。及胡公不淫，故周赐之姓，使祀虞帝。
臣闻盛德必百世祀，虞之世数未也”，《继守将》在齐，其
兆既存矣。